Katalonia
Katalonian alueparlamentti julisti Katalonian itsenäiseksi tasavallaksi 27. lokakuuta 2017. Espanjan hallitus päätti vielä samana päivänä, että Katalonian itsehallintoon puuttumisen mahdollistava perustuslain artikla 155 otetaan käyttöön. Se määräsi Katalonian aluehallituksen ja -parlamentin hajotettaviksi ja uudet aluevaalit toimitettavaksi 21. joulukuuta 2017.
Katalonialaiset maat
Katalonialaiset maat (katalaaniksi: "Països Catalans") tarkoittaa maa-alueita, joilla puhutaan katalaania. Alue sisältää Andorran, Espanjasta Katalonian lisäksi Valencian ja Baleaarit sekä niin sanotun Franjan raja-alueen Aragoniasta. Ranskasta siihen kuuluvat Roussillonin ja Conflentin alueet ja Alghero kaupungin Italian Sardinian saarelta.